Ixiar Rozas

Ixiar Rozas Elizalde (Lasarte-Oria, Gipuzkoa, 1972ko urtarrilaren 19a) euskal idazlea da.
Arte Ederretan doktorea (UPV-EHU), egun, Arte Hezkuntzako irakaslea da Euskal Herriko Unibertsitatean. Azala espazioko lantaldeko eta Zirriborroak eta gero proiektuaren kidea izan da.

Bere testuak, saiakerak eta artikuluak hainbat hizkuntza eta herrialdetan (Mexikon, Italian, Eslovenian, Erresuma Batuan, AEBetan, Portugalen eta Errusian, besteak beste) argitaratu dira. Horietako batzuk aipatze arren: Negutegia (2006), Beltzuria (2014) edo Ejercicios de ocupación. Arte, vida y trabajo (2015).

Sortzaile garaikideei eskainitako Humano caracol (2006-2009) dokumentalaren egilea ere bada.

Kultur langile bezala, mintegiak, lantegiak eta hitzaldiak antolatu izan ditu; besteak beste, Drafting Interior Techniques (Azkuna Zentroa, 2020), Erresonantzian (2011), Arrakalatuta (2014-2015) edota Proklama (2014-2016). Periferiak topaketen fundatzaile-kidea eta zuzendari-artistiko-kidea ere izan da. Italian eta Euskal Herrian (2002-2007) antolatutako topaketa horiek, pentsamendu kritikoaren eta jarduera artistikoen arteko topaketak izan ziren. Testuinguru horretan, Begiradak. Miradas y memorias desde el margen. Glances and memories from the fringes (KMK-Periferike, 2006), liburuaren editorea da Rozas.

Batik bat, idazle gisa egindako ibilbideagatik da ezaguna, baina urte batzuk daramatza ahotsa, gorputza eta lengoaiaren artean dagoen espazioa modu teorikoan eta praktikoan ikertzen.

Diziplina anitzeko sortzailea izanik, honako koreografo, egile eta artistekin lankidetzan aritu izan da, besteak beste: Idoia Zabaleta (Gasteiz), Filipa Francisco (Portugal), Estela Lloves (Vigo/Berlin), Elena Albert (Bartzelona), German Jauregi (Brusela/Bilbo), Maria Muñoz eta Pep Ramis (Girona), Maite Arroitajauregi (Eibar), Maider Lopez (Donostia), Paco Toledo (Bartzelona/Chile), José Luis Gallero (Madril), Mireia Sentis (New York/Madril), etab.

 Lanak 
 Nobela 
 Edo zu edo ni (2000, Erein)
 Negutegia (2006, Pamiela)
 Beltzuria (2014, Pamiela)Gorka Erostarbe, «Kezkagarria da gazteek gero eta gutxiago erabiltzea hitza», Berria, 2014-12-31
 Narrugorrik (2025, Consonni)
 Narrazioa 
 Korronteak (2001, Kutxa)
 Sartu, korrontea dabil (2001, Erein)

 Poesia 
 Patio bat bi itsasoen artean (2001, Arabako Foru Aldundia)
 Unisonoa (2020, Pamiela)
 Narrugorrik (2025, Consonni)

 Saiakera 
 Sonar la voz. 9 ensayos y 9 partituras (2022, Consonni)

 Edizioa 
 Zirriborroak eta gero/ Borradores del futuro (2024, Consonni)
 Ejercicios de ocupación. Afectos, vida y trabajo. (2015, Mercat de las Flors, Poligrafa)
 4 itinerarios y otras fotos. (2009, L´animal a l´esquena)
 Begiradak. Glances and memories from the fringes. (2005, GFA, Arteleku)

 Haur eta gazte literatura 
 Yako (2001, Erein)
 Yako eta haizea (2002, Erein)

 Antzerkia 
 Gau bakar bat (2004, Hiria)

 Dokumentalak 
 Humano Caracol. Steve Paxton 
 Humano Caracol. Emine Sevgi Özdamar 
 Humano Caracol. Dionisio Cañas 
https://www.hamacaonline.net/titles/humano-caracol-3-steve-paxton/

 Telebistarako 
Gidoilari moduan, hainbat telesailetan lan egin du, hala nola, Benta Berri (ETB), Compañeros (Antena 3) edota Teilatupean (ETB) izenekoetan.

 Sariak 
 2001ean, Arabako Foru Aldundiaren Ernestina de Champourcin olerki lehiaketa irabazi zuen, Patio bat bi itsasoen artean lanarengatik.
 2001ean, Donostia Hiria ipuin lehiaketa irabazi zuen, Korronteak izeneko kontakizunari esker.

 Nazioarteko ibilbidea 

 2003 Chateau Lavingy writers residerncy (Suiza) https://www.chateaudelavigny.ch/writers-residence
 2005 Art OMI writers (USA) https://artomi.org/residencies/writers/
 2006 Sites of Imagination, Beirut, Girona, Marsella, Lisboa, Cagliari, Lubljana.
 2017 - Suediako Goteborgeko Liburu Azokan (Göteborg Bokmässan) Beltzuria bere lanaren aurkezpena.
 2023 Meet me at the lighthouse jaialdia (Schiermonnikoog uhartea, Frisia, Herbehereak).
 Erreferentziak 

 Kanpo estekak 
 «Ixiar Rozas», Literaturaren Zubitegian.
 «Rozas, Ixiar», basqueliterature.com webgunean.

Kategoria:Euskal idazleak
Kategoria:Lasarte-Oriako idazleak
Kategoria:Emakume idazleak
Kategoria:Telebistako gidoilariak
Kategoria:Emakume poetak
Kategoria:Euskarazko poetak
Kategoria:Bartzelonako Unibertsitate Autonomoko ikasleak